**5. pielikums**

Ekonomikas ministrijas

2017. gada 21. marta iekšējiem noteikumiem Nr. 1-7-11

“Ekonomikas ministrijas tiesību aktu projektu un

politikas plānošanas dokumentu izstrādes,

saskaņošanas un virzības kārtība”

**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Tiesību akts (MK Noteikumu projekts). |
| 2. | Dokumenta nosaukums | Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai”. |
| 3. | Politikas joma un nozare vai teritorija | Industrijas un pakalpojumu politika |
| 4. | Dokumenta mērķgrupas | Tiesiskais regulējums ir adresēts mazajiem vidējiem uzņēmējiem, kas vēlas saņemt aizdevumus vai garantijas sabiedrības “Altum” uzņēmējdarbības attīstībai. |
| 5. | Dokumenta mērķis un sākotnēji identificētās problēmas būtība | Valstī 2020.gada 6.novembrī atkārtoti izsludināta ārkārtējā situācija un ir noteikti dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot īpašus pasākumus un atbalsta mehānismus Covid-19 krīzes pārvarēšanai.Ieilgstot Covid-19 izraisītajai nedrošība un atkārtoti noteiktajiem ierobežojumiem Covid-19 izplatības mazināšanai tirgos turpmākajos mēnešos krasi ietekmēs uzņēmumu finanšu plūsmu un spēju veikt saimniecisko darbību. Tiek ierobežota ne tikai uzņēmumu pelnīt spēja, tāpat tiek kavēta lēmumu pieņemšana par jaunu biznesa projektu uzsākšanu un īstenošanu. Turklāt jāņem vērā, ka Covid-19 ietekme ir ne tikai tūrisma sektorā, bet arī kopējā mazo un vidējo uzņēmumu (turpmāk - MVU) saimnieciskās darbības līmenī.Attiecīgi MK Noteikumu projekts paredz 60 milj. EUR pārdali no valsts budžeta līdzekļiem (MK 2020.gada 2.jūnija sēdes prot. Nr.38 49.§ piešķirto finansējumu – informatīvā ziņojuma pielikuma 8.rinda – ES fondu pārdales 35 milj. EUR apmērā, un 5.rinda – ES fondu virssaistības 25 milj. EUR apmērā) trīs atbalsta programmām:1. starta aizdevumiem - 10 milj. EUR (no 35 milj. EUR ERAF);
2. MVU tiešie aizdevumiem - 32 milj. EUR (25 milj. EUR no 35 milj. EUR ERAF un 7 milj. EUR no 25 milj. EUR virssaistībām);
3. garantijas tūrisma operatoriem - 18 milj. EUR (18 milj. EUR no 25 milj. EUR virssaistībām).

MK Noteikumu projekts paredz palielināt līdz ar piešķirto finansējumu saistītos specifiskā atbalsta mērķa rādītājus.Tāpat akciju sabiedrība „Attīstības finanšu institūcija Altum” ( turpmāk – sabiedrība “Altum”) ievieš Fondu fondu un atbilstošos finanšu instrumentus no 2016. gada 8. jūnija, atbilstoši Finansēšanas nolīgumam, kas noslēgts starp Centrālo finanšu un līgumu aģentūru un sabiedrību “Altum”. Sabiedrība “Altum” ir noteikta kā Fondu fonda ieviesējs saskaņā ar Regulas 1303/2013 38.panta 4.apakšpunkta b) daļas iii)apakšpunktu, nepiemērojot iepirkuma procedūru, kas atbilstoši struktūrfondu regulējumam, ļauj vienoties par vadības izmaksu kompensēšanas kārtību. MK Noteikumu projekta mērķis ir mazināt administratīvo slogu valsts atbalsta programmu īstenošanā, pārejot no vadības izmaksu kompensācijas uz vadības maksu. |
| 6. | Dokumenta izstrādes laiks un plānotā virzība | Pēc iesniegto rakstveida viedokļu izvērtēšanas Ekonomikas ministrija Ministru kabineta noteikumu projektu iesniegs Valsts kancelejā izsludināšanai Valsts sekretāru sanāksmē. |
| 7. | Dokumenti | * Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai” (Datne: EMNot\_111120\_ Groz118);
* Ministru kabineta noteikumu projekta sākotnējās ietekmes novērtējuma ziņojums (anotācija) (Datne: EMAnot\_111120\_Groz118).
 |
| 8. | Sabiedrības pārstāvju iespējas līdzdarboties | Sniegt rakstveida ieteikumu par projektu |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par Ministru kabineta noteikumu projektu līdz 2020.gada 24.novembrim |
| 10. | Cita informācija | Nav |
| 11. | Atbildīgā amatpersona | Ilze LoreIlze.Lore@em.gov.lv, 67013057 |